CELEX: 32012R0606
Language: sk
Date: 2012-07-04 00:00:00
Title: Vykonávacie nariadenie Komisie (EÚ) č. 606/2012 zo 4. júla 2012 , ktorým sa zakazujú rybolovné činnosti pre pasce a plavidlá s dlhými lovnými šnúrami pod vlajkou Talianska alebo zaregistrované v Taliansku loviace tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori

7.7.2012   
            
            
               SK
            
            
               Úradný vestník Európskej únie
            
            
               L 177/14
            
         VYKONÁVACIE NARIADENIE KOMISIE (EÚ) č. 606/2012
   zo 4. júla 2012,
   ktorým sa zakazujú rybolovné činnosti pre pasce a plavidlá s dlhými lovnými šnúrami pod vlajkou Talianska alebo zaregistrované v Taliansku loviace tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori
   EURÓPSKA KOMISIA
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               Nariadením Rady (EÚ) č. 44/2012 zo 17. januára 2012, ktorým sa na rok 2012 stanovujú vo vodách EÚ a pre plavidlá EÚ v určitých vodách nepatriacich EÚ rybolovné možnosti pre určité populácie rýb a skupiny populácií rýb, ktoré sú predmetom medzinárodných rokovaní alebo dohôd, sa na rok 2012 stanovuje množstvo tuniaka modroplutvého, ktoré možno loviť v Atlantickom oceáne východne od 45° západnej zemepisnej dĺžky a v Stredozemnom mori.
            
         
               (2)
            
            
               V nariadení Rady (ES) č. 302/2009 zo 6. apríla 2009 o viacročnom pláne obnovy populácie tuniaka modroplutvého vo východnej časti Atlantického oceánu a v Stredozemnom mori, ktorým sa mení a dopĺňa nariadenie (ES) č. 43/2009 a zrušuje nariadenie (ES) č. 1559/2007 (2), sa od členských štátov vyžaduje, aby Komisiu informovali o individuálnych kvótach pridelených ich plavidlám s dĺžkou nad 24 metrov, rybárskym plavidlám s dĺžkou nepresahujúcou 24 m a pasciam, prinajmenšom o kvótach pridelených výrobným organizáciám alebo skupinám plavidiel loviacich s podobným prístrojom.
            
         
               (3)
            
            
               Spoločná politika v oblasti rybného hospodárstva je určená na zabezpečenie dlhodobej životaschopnosti rybárskeho odvetvia prostredníctvom udržateľného využívania živých vodných zdrojov založeného na prístupe preventívnosti.
            
         
               (4)
            
            
               V súlade s článkom 36 ods. 2 nariadenia Rady (ES) č. 1224/2009, ak Komisia na základe informácií, ktoré poskytli členské štáty, alebo na základe iných informácií, ktoré má k dispozícii, zistí, že rybolovné možnosti Európskej únie, členského štátu alebo skupiny členských štátov sa považujú za vyčerpané v prípade jedného alebo viacerých výstrojov alebo jednej alebo viacerých flotíl, informuje o tom dotknuté členské štáty a zakáže rybolovné činnosti v príslušnej oblasti, s príslušným výstrojom, príslušnej flotile alebo v súvislosti s príslušnou zásobou alebo skupinou zásob, ktorých sa dotknuté rybolovné činnosti týkajú.
            
         
               (5)
            
            
               Podľa informácií, ktoré má Komisia k dispozícii, rybolovné možnosti pre tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori udelené pasciam a plavidlám s dlhými lovnými šnúrami plaviacim sa pod vlajkou Talianska alebo zaregistrovanými v Taliansku sa považujú za vyčerpané.
            
         
               (6)
            
            
               Taliansko 20. júna 2012 informovalo Komisiu o tom, že svojim pasciam a plavidlám s dlhými lovnými šnúrami aktívne loviacim v roku 2012 tuniaka modroplutvého zakázalo rybolovné činnosti, a to s účinnosťou od 20. júna 13.00 hod. v prípade plavidiel s dlhými lovnými šnúrami a s účinnosťou od 22. júna 17.00 hod v prípade pascí.
            
         
               (7)
            
            
               Bez toho, aby boli dotknuté uvedené opatrenia, ktoré vykonalo Taliansko, je potrebné, aby Komisia potvrdila zákaz lovu tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori od 20. júna 2012 13.00 hod plavidlám s dlhými lovnými šnúrami plaviacim sa pod vlajkou Talianska alebo zaregistrovaným v Taliansku a od 22. júna 2012 17.00 hod pasciam zaregistrovaným v Taliansku.
            
         PRIJALA TOTO NARIADENIE:
   Článok 1
   Lov tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori plavidlami s dlhými lovnými šnúrami plaviacimi sa pod vlajkou Talianska alebo zaregistrovanými v Taliansku sa zakazuje od 20. júna 2012 13.00 hod.
   Od uvedeného dátumu sa takisto zakazuje uchovávať na palube, umiestňovať do klietok na výkrm alebo chov, prekladať, premiestňovať alebo vykladať ryby z takejto zásoby ulovené uvedenými plavidlami.
   Článok 2
   Lov tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori pascami zaregistrovanými v Taliansku sa zakazuje od 22. júna 2012 17.00 hod.
   Od uvedeného dátumu sa takisto zakazuje uchovávať na palube, umiestňovať do klietok na výkrm alebo chov, prekladať, premiestňovať alebo vykladať ryby z takejto zásoby ulovené uvedenými pascami.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. júla 2012
      
         
            Za Komisiu v mene predsedu
         
         László ANDOR
         
            člen Komisie
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 96, 15.4.2009, s. 1.